126 NOTICE HISTORIQUE ET DESCRIPTIVE 



viendront pour empescher et pourveoir a telles et semblables assemblees desdiets mi- 

 nistres, et empescher leurs malheureux desseingz; a 1'ordonnance et advis duquel vous 

 vous conformerez, et tiendrez bonne correspondence, pour eviter tous inconveniens. Et, si 

 pouvez avoir quelque certitude de ce qu'a este traicte par lesdicts sectaires en 1'assemblee 

 susdicte , nous prendrons a service aggreable que nous en adverlissez. A tant, tres-chiers 

 et bien amez , Nostre-Seigneur soil garde de vous. De Bruselles, ce vn e d'octobre 1566. 



VAN DER AA. MARGARITA. 



Suscription : A noz tres-chiers et bien amez les grand bailly et eschevins de la kuere de la ville de 

 Gand. 



XV. 



Lettre du magistral au comte d'Egmont. 



8 octobre 1506. 



Monseigneur, depuis que noz deputez se sont trouvez vers Vostre Excellence , ceulx de 

 la nouvelle religion se sont avanchez venir , avecq ung corps mort, suyvy de leur ministre 

 et bonne trouppe de leur profession, entre cincq et six heuresdu soir, sur la cimentiere 

 de Sainct-Jacques , oil y accreut ung nombre de xv a xvi c personnes, et illecq user de leurs 

 ceremonies et presches en telz enterrements accoustumez : dont ilz furent empeschez par 

 les gens de monsieur le grand bailly , les ayant separez et ordonne se retirer , a quoy ilz 

 obeirent; mais, monstrans qu'ilz n'ont grand respect du magistral, ny de leurs ordonnances 

 et commandements , se sont bier soir derechief assemblez, en pareil nombre de xv c , sur 

 ladicte cimentiere, soubz umbre que Ton y debvroit enterrer quelque femme, lesquelz 

 furent a grande difficulte pareillemenl separez. Et, comme telles assemblees nous donnent 

 certaine apparence de quelque mauvais desseing, considere mesmement qu'ilz ne nous 

 ont jusques ores faict responce sur la remonstrance et proposition que leur a faict Vostre- 

 dicte Excellence, prions que icelle veuille donner ordre que foulle n'adviengne en ceste 

 ville, n'estants d'intention d'admectre icy telz scandales et publicques ceremonies, avecq 

 chantz et presches a leur nouvelle mode, en telz enterrements, ains les empescher et y 

 resister par tous moyens. 



A tant , monseigneur, prions le Createur donner a Vostre Excellence 1'accomplisse- 



